Na temelju članka 34. Zakona o fiskalnoj odgovornosti (NN 111/18), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) i odredbi Statuta TSŠ – SMSI „Leonardo da Vinci“ Buje - Buie, ravnateljica TSŠ–SMSI „Leonardo da Vinci“ Buje - Buie donosi

**PROCEDURU DOSTAVLJANJA SKLOPLJENIH UGOVORA IZ KOJIH PROIZLAZE FINANCIJSKI UČINCI**

Članak 1.

Ova Procedura propisuje način i postupak dostavljanja preslike ugovora iz kojih proizlaze financijski učinci računovodstvu Škole.

Članak 2.

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na osobe oba spola.

Članak 3.

Ugovore iz kojih proizlaze financijski učinci pohranjuje administrativni referent škole.

Administrativni referent škole presliku svakog sklopljenog ugovora iz kojeg proizlaze financijski učinci dostavlja na znanje voditelju računovodstva i tajniku škole. Na ugovoru koji ostaje pohranjen, stavlja bilješku s datumom dostave preslike računovodstvu pored kojeg voditelj računovodstva stavlja svoj potpis kojim potvrđuje primitak dostavljene preslike ugovora.

Članak 4.

Tajnik škole sklopljene ugovore iz kojih proizlaze financijski učinci evidentira u evidenciji ugovora, najkasnije u roku od 8 dana od sklapanja ugovora između ugovornih strana, odnosno u roku od 8 dana od dana saznanja za sklopljeni ugovor.

Članak 5.

Ova Procedura objavit će se na oglasnoj ploči i na mrežnoj stranici Škole, a stupa na snagu i primjenjuje se od dana donošenja.

Ravnateljica

Irena Penko, prof.

Klasa: 430-01/23-01/1

Urbroj: 2105-21-01/23-5

Buje, 31.01.2023.